ซุซุมิยะ ฮารุฮิ (นิยาย) - วิกิพีเดีย

# ซุซุมิยะ ฮารุฮิ (นิยาย)

### จากวิกิพีเดีย สารานุกรมเสรี

สารานุกรมการ์ตูนญี่ปุ่น
...

ซุซุมิยะ ฮารุฮิ
ชื่อไทย | ซุซุมิยะ ฮารุฮิ
ชื่อญี่ปุ่น | 涼宮ハルヒ
ชื่ออังกฤษ | Haruhi Suzumiya Series
แนว | เซเน็น, ตลก, นิยายวิทยาศาสตร์
นิยาย
ผู้แต่ง | ทานิกาวะ นาการุ
สำนักพิมพ์ | คาโดกาวะโชเท็น
นิตยสาร | สนีกเกอร์สรายเดือน
ตีพิมพ์เมื่อ | 6 มิถุนายน 2546 – ยังตีพิมพ์อยู่
จำนวนเล่ม | 9 (ยังไม่จบ)
หนังสือการ์ตูน ซุซุมิยะ ฮารุฮิื โนะ ยูอุสุ
ผู้แต่ง | มิซุโนะ มาโกโตะ (ภาพ)
สำนักพิมพ์ | คาโดกาวะโชเท็น
นิตยสาร | โชเน็นเอซรายเดือน
ตีพิมพ์เมื่อ | มีนาคม 2547 – ธันวาคม 2547
จำนวนเล่ม | 1
หนังสือการ์ตูน ซุซุมิยะ ฮารุฮิื โนะ ยูอุสุ
ผู้แต่ง | กาคุ สุกาโนะ
สำนักพิมพ์ | คาโดกาวะโชเท็น
นิตยสาร | โชเน็นเอซรายเดือน
ตีพิมพ์เมื่อ | พฤศจิกายน 2548 – ยังตีพิมพ์อยู่
จำนวนเล่ม | 1 (ยังไม่จบ)
ภาพยนตร์การ์ตูนโทรทัศน์ ซุซุมิยะ ฮารุฮิ โนะ ยูอุสุ
ผู้กำกับ | ฮิโรชิ ยามาโมโตะ
ออกแบบตัวละคร | {{{character_designer}}}
ผลิตโดย | เกียวโตแอนิเมชัน
ฉายทาง | ชิบะทีวี
ฉายครั้งแรก | 2 เมษายน 2549 – 2 กรกฎาคม 2549
จำนวนตอน | 14
ส่วนหนึ่งของสารานุกรมการ์ตูนญี่ปุ่น

ข้อมูลภาคอนิเมะ

ระวังเสียอรรถรส ข้อความด้านล่างนี้ มีการกล่าวถึง เนื้อเรื่อง หรือฉากจบ

## [แก้] เนื้อเรื่องย่อ

"ใครในห้องนี้เป็นมนุษย์ต่างดาว นักเดินทางข้ามกาลเวลา ผู้มาจากต่างมิติ และผู้ใช้พลังจิต ให้มาหาฉัน......จบ" ประโยคแนะนำตัวสุดประหลาดของ "สุซุมิยะ ฮารุฮิ" ในวันเปิดภาคเรียนชั้นม.4 ที่โรงเรียนมัธยมปลายเหนือ จากคำบอกเล่าของคนที่เคยเรียนกับฮารุฮิม.ต้น ทำให้ Kyon (พระเอก) รู้ว่าฮารุฮิเป็นหญิงสาวประหลาดที่ไม่สนใจคนธรรมดา อย่างไรก็ตาม Kyon ที่นั่งติดกับฮารุฮิเสมอ ก็เริ่มชวนฮารุฮิคุยในหลายเรื่อง จนเริ่มพูดคุยกันมากขึ้น

Kyon ได้พูดในสิ่งที่ทำให้ฮารุฮิเกิดความคิดที่จะสร้างชมรมของตัวเองขึ้นมา เธอจึงบังคับให้ Kyon เข้าร่วมชมรม, เลือกใช้ห้องชมรมวรรณกรรมเก่าและดึงเด็กสาวคนเดียวในชมรม "นากาโตะ ยูกิ" เข้าร่วมชมรม, ไปหารุ่นพี่ม.5 ที่หน้าตาน่ารักเหมาะกับเป็นมัสค็อตของชมรม แล้วดึง(บังคับ)ให้มาร่วมชมรมด้วย "อาซาฮินะ มิคุรุ", นักเรียนที่ย้ายเข้ามาใหม่ "โคอิซึมิ อิทสึกิ" กลางภาคเรียนที่เชื่อว่าต้องมีความลับอะไรสักอย่างก็ถูกชักชวนให้เข้าชมรมด้วย จนสมาชิกครบ 5 คน และตั้งชื่อกลุ่มว่า "กองพล SOS" (SOS Brigade)

*** SOS dan = Sekai wo Ooini moriagerutame no Suzumiya Haruhi no dan หรือ "กองพลของสุซุมิยะ ฮารุฮิเพื่อทำให้โลกนี้น่าอยู่มากขึ้น" (จุดมุ่งหมาย คือ การหาเรื่องตื่นเต้นจากสิ่งเหนือธรรมชาติ) ***

(Spoil เนื้อเรื่องช่วงต้น - รู้สึกว่า การเล่าแบบข้างต้น อาจไม่น่าติดตามสักเท่าไหร่) หลังจากตั้งชมรมเสร็จ สมาชิกคนแต่ละคนเริ่มชวน Kyon มาคุยเป็นการส่วนตัวเพื่อบอกความจริงเกี่ยวกับตัวฮารุฮิ ในสถานที่และเวลาที่แตกต่างกัน

สรุปโดยรวม คือ เมื่อ 3 ปีก่อนแหล่งข้อมูลปริมาณมหาศาลที่วัดค่าไม่ได้, กระแสกาลเวลาที่ถูกปิดกั้นจนไม่สามารถย้อนเวลาไปได้ และกลุ่มผู้ใช้พลังจิตที่ถือกำเนิดขึ้น ล้วนแต่มาจากเด็กผู้หญิงคนหนึ่งที่ชื่อ สุซุมิยะ ฮารุฮิ

- นากาโตะ ยูกิ (เอเลี่ยน) ถูกสร้างโดยมนุษย์ต่างดาว โดยเรียกว่า Humanoid Interface เพื่อให้มีลักษณะใกล้เคียงและสื่อสารกับมนุษย์ได้ เธอถูกสั่งให้มาสังเกตพฤติกรรมของฮารุฮิเมื่อ 3 ปีก่อน

- อาซาฮินะ มิคุรุ (นักเดินทางข้ามกาลเวลา) ผู้อ่อนไหวเมื่อไม่สามารถย้อนเวลาไปถึง 3 ปีก่อนหน้าเหตุการณ์ปัจจุบันได้ ทำให้หน่วยงานของนักข้ามเวลาได้ส่งตัวแทนมาหาเหตุผลว่าเกิดอะไรขึ้นในห้วงเวลาปัจจุบัน หน้าที่หลักของ มิคุรุ คือ หาต้นเหตุของการที่ทำให้เกิดการแยกกระแสของเวลา

- โคอิซึมิ อิทสึกิ (ผู้ใช้พลังจิต) กลุ่มผู้มีพลังจิตประมาณสิบคน รู้ถึงหน้าที่ของตัวเองที่ต้องกำจัดยักษ์ในมิติที่ฮารุฮิสร้างขึ้น (Close Space หรือ Seal Reality) กลุ่มนี้เชื่อว่าโลกนี้อาจเป็นความฝันของใครสักคน อาจเพิ่งถูกสร้างหรือมีอยู่แล้วก็เป็นไปได้ ซึ่งฮารุฮิมีความสามารถเปลี่ยนแปลงทุกอย่างในโลก ถ้าไม่พอใจจะสามารถสร้างโลกใบใหม่ขึ้นซ้อนทับมิติปัจจุบัน หรือที่เรียกว่า พระเจ้า นั่นเองหน้าที่ของโคอิซึมิ คือ ทำให้ฮารุฮิสนุกกับชีวิตประจำวันและไม่คิดที่จะสร้างโลกใบใหม่ขึ้นมา

ทั้ง 3 กลุ่มจาก 3 มุมมอง (พวกนี้ไม่ได้มีแค่กลุ่มละคน) รอคอย-จับตามองฮารุฮิมาตลอด 3 ปี ซึ่งฮารุฮิไม่เคยสนใจคนรอบข้างเลย ทำให้ไม่เกิดความเปลี่ยนแปลงใดๆ ตลอด 3 ปี มีเพียง Kyon เท่านั้นที่สามารถทำให้ฮารุฮิเกิดความเปลี่ยนแปลง และดึงตัวแทนของทั้ง 3 กลุ่มเข้าชมรมโดยบังเอิญ อาจเป็นเพราะประโยคที่ฮารุฮิพูดตอนแนะนำตัวในชั้นเรียน ทั้ง 3 จึงเล่าเรื่องนี้ให้ Kyon ได้รับรู้ด้วย

เรื่องราวของหัวหน้ากองพลสุดเฮี้ยวที่ขึ้นชื่อว่าเป็นพระเจ้า เอเลี่ยนสาวผู้เงียบขรึมที่พึ่งพาได้ นักเดินทางข้ามกาลเวลาผู้อ่อนไหว ผู้ใช้พลังจิตผู้รอบรู้และมีอารมณ์ขัน กับคนธรรมดาขี้บ่นจึงเริ่มต้นขึ้น....

## [แก้] Plot เรื่อง

คนที่เป็นศูนย์กลางและดำเนินเรื่องนี้ คือ ฮารุฮิ ในขณะที่ Kyon ทำหน้าที่เหมือนคนเล่าเรื่องราวในมุมมองของเขา ซึ่งเขาจะบรรยายทั้งสถานที่รอบตัว บรรยายถึงตัวละครอื่น บอกความรู้สึกของตัวเขาเอง และความคิดหลายอย่างที่ไม่สามารถพูดออกมาได้ แน่นอนว่ารวมถึงความคิดโต้แย้งต่อฮารุฮิที่ไม่อาจพูดออกมาได้

สำหรับกองพล SOS ตัว Kyon ยังต้องทำหน้าที่เป็นตัวแก้ไขปัญหาต่างที่ที่ฮารุฮิสร้างขึ้นอย่างต่อเนื่อง โดยที่ตัวแทนของอีก 3 กลุ่มจะไม่ปฏิเสธต่อความต่อการของฮารุฮิแต่อย่างใดเพราะความที่รู้ว่าตัวฮารุฮิมีบทบาทต่อโลกนี้มากแค่ไหน แต่ทั้ง 3 ก็พร้อมจะช่วย Kyon ด้วยความสามารถที่ถนัดเท่าที่ทำได้เช่นกัน อย่างไรก็ตามตัวฮารุฮิเองหลังรู้จักกับ Kyon ก็มีความเปลี่ยนแปลงในทางที่ดีขึ้นทีละนิดทีละหน่อย และน่าติดตามมากขึ้นเรื่อยๆ นั่นรวมถึงความเปลี่ยนแปลงของสมาชิกของกองพล SOS ที่ได้รับอิทธิพลจากเหตุการณ์ที่ต้องพบด้วย

แม้ว่าจุดเด่นของเรื่องอีกอย่าง คือ การอธิบายเรื่องเหนือธรรมชาติและหลักทางวิทยาศาสตร์ก็จริง แต่ถูกนำมาแต่งเติมให้เรื่องน่าสนใจขึ้นมากกว่าที่จะเป็นแกนหลัก ไม่ว่าจะเรื่องมิติ การย้อนเวลา ทฤษฏีทางวิทยาศาสตร์ ซึ่งคุณสามารถหาอ่านได้จากหนังสือนิยายวิทยาศาสตร์หรือหนังสือเรียนทั่วไป จุดโฟกัสของเรื่องจะอยู่ที่การใช้ชีวิตในรั้วโรงเรียนโดยที่นำหลักทางวิทยาศาสตร์และทฤษฏีตามความเชื่อ เข้ามาประสานอย่างกลมกลืนให้เหมาะสมกับเรื่อง ซึ่งการตอบสนองของตัวละครและการค้นหาวิธีแก้ปัญหาล้วนเป็นสิ่งที่ทำให้น่าติดตาม

ผู้แต่งยังได้ทิ้งปริศนาไว้เล็กน้อยในแต่ละเล่ม อย่างสิ่งแสดงถึงความร่วมมือหรือขัดแย้งของทั้ง 3 กลุ่ม, การที่ฮารุฮิไม่สนใจพวกมาจากต่างมิติอีกนับจากการพูดครั้งแรก, ปริศนาของหัวหน้าแต่ละกลุ่มที่ดูจะรู้ถึงความเปลี่ยนแปลงของฮารุฮิเป็นอย่างดี และอื่นๆ ที่สามารถพบได้ในนิยายเล่มหลัง

ระวังเสียอรรถรส ข้อความด้านล่างนี้ มีการกล่าวถึง เนื้อเรื่อง หรือฉากจบ

## [แก้] รายละเอียดนิยายแต่ละเล่ม

### [แก้] Volume 1 - The Melancholy of Suzumiya Haruhi

ความหดหู่ของสุซุมิยะ ฮารุฮิ

ช่วงเข้าเรียนม.4 ณ.โรงเรียนแห่งใหม่ Kyon ได้จุดประกายความคิด(โดยบังเอิญ) ให้ฮารุฮิเด็กสาวนิสัยประหลาดในห้องเกิดอยากตั้งชมรมขึ้นมา และได้ตั้งกองพล SOS โดยมีฮารุฮิเป็นหัวหน้า สมาชิกที่ไม่ธรรมดาอีก 3 คน คนธรรมดาอีก 1 คน เรื่องไม่ธรรมดาจึงเกิดขึ้นกับ Kyon พระเอกของเรื่อง

### [แก้] Volume 2 - The Sighs of Suzumiya Haruhi

ความท้อแท้ของสุซุมิยะ ฮารุฮิ

[Prologue]

ต่อจากตอนจบเล่ม 1 เมื่อ Kyon สารภาพความจริงเกี่ยวกับตัวตนของสมาชิก SOS อีก 3 คนต่อฮารุฮิ สิ่งที่เกิดขึ้น คือ .... !?

[เนื้อเรื่องหลัก]

หลังตอนจบเล่ม 1 ไป 6 เดือน ในช่วงฤดูใบไม้ร่วง (เดือน 11) ฮารุฮิเกิดอยากถ่ายหนังขึ้นมา และเรื่องวุ่นวาย(เหนือธรรมชาติ)หลายอย่างก็เกิดขึ้น ระหว่างการถ่ายทำ ....

### [แก้] Volume 3 - The Boredom of Suzumiya Haruhi

ความเบื่อหน่ายของสุซุมิยะ ฮารุฮิ

The Boredom of Suzumiya Haruhi

อยู่ๆ ฮารุฮิเกิดอยากเล่นเบสบอลขึ้นมาเพื่อโปรโมทกองพล SOS งานนี้ถ้าแพ้ ฮารุฮิต้องโกรธแน่นอนและโลกอาจจะถึงกาลอวสานก็เป็นไปได้

Bamboo Leaf Rhapsody

มิคุรุได้รับมอบหมายให้พา Kyon กลับไปเมื่อวันเทศกาลทานาบาตะเมื่อ 3 ปีก่อน โดยทั้งคู่ไม่ทราบเหตุผลของการย้อนเวลาครั้งนี้ ...

Mysterique Sign

กองพล SOS ที่รับร้องทุกข์เรื่องแปลกๆ ก็มีหญิงสาวคนนึงมาแจ้งว่า ประธานชมรมคอมพิวเตอร์ได้หายตัวไป ซึ่งต้นเหตุก็เกี่ยวโยงกับสัญลักษณ์ SOS ที่ฮารุฮิสร้างขึ้นมา

Lone Island Syndrome

ช่วงปิดเทอมฤดูร้อน กองพล SOS ไปเที่ยวบ้านพักตากอากาศในเกาะร้าง และเกิดคดีฆาตกรรมปริศนาขึ้น

### [แก้] Volume 4 - The Disappearance of Suzumiya Haruhi

การหายตัวไปของสุซุมิยะ ฮารุฮิ หลังจากประชุมงานวันคริสต์มาสช่วงกลางเดือนธันวาคม วันรุ่งขึ้น Kyon พบว่าเกิดสิ่งผิดปกติมากมายทั้งที่วันเวลายังเหมือนเดิม ไม่มีกองพล SOS, มิคุรุ ซึรุยะ จำเขาไม่ ได้, ห้อง SOS เดิม ยังคงเป็นเพียงชมรมวรรณกรรมที่ยูกิยังสวมแว่นและเป็นสมาชิกเพียงคนเดียว, ห้อง 1-9 กับโคอิสึมิหายไป และสิ่งแปลกประหลาดอีกหลายอย่าง ที่สำคัญ ฮารุฮิ....เธออยู่ที่ไหน !?

### [แก้] Volume 5 - The Rampage of Suzumiya Haruhi

ความเกรี้ยวกราดของสุซุมิยะ ฮารุฮิ

Endless Eight

[เรื่องสั้นช่วงฤดูร้อน] หลังจากเที่ยวเล่นในช่วงวันหยุด 2 สัปดาห์ที่เหลือ จนใกล้วันเปิดภาคเรียน (ปลายเดือน 8) ตัว Kyon และสมาชิกของกองพล SOS เริ่มรู้สึกเหมือนกับเคยผ่านเหตุการณ์ต่างๆ มาก่อนหลายครั้ง

The Day of Sagittarius

[เรื่องสั้นช่วงฤดูใบไม้ผลิ] หลังงานโรงเรียน (ตอน Live Alive) ประธานชมรมคอมพิวเตอร์คู่แค้นเก่า มาท้าแข่งเกม The Day of Sagittarius ภาค 3 ที่สร้างขึ้นโดยชมรมคอม โดยเดิมพันด้วยโน้ตบุ๊ค 4 เครื่อง โดยแลกกับคอมรุ่นล่าสุด 1 เครื่องที่โดนฮารุฮิชิงไป ข้อเสนอสุดคุ้มแบบนี้ฮารุฮิรับไว้อยู่แล้ว แต่จะสู้ผู้พัฒนาเกมไหวเหรอ ......

Snow Mountain Syndrome

[เรื่องสั้นช่วงฤดูหนาว] เหล่ากองพล SOS ไปเที่ยวบ้านพักตากอากาศของซึรุยะผู้ที่เพิ่งได้รับตำแหน่งที่ปรึกษากิตติมศักดิ์ของกองพล SOS เพื่อไป Countdown ต้อนรับปีใหม่ แต่ระหว่างจะเล่นสกีเหล่ากองพล SOS กลับมาติดอยู่ในพายุหิมะที่เกิดขึ้นอย่างฉับพลัน ดูเหมือนจะไม่ใช่พายุหิมะตามธรรมชาติซะด้วยสิ .....

### [แก้] Volume 6 - The Wavering of Suzumiya Haruhi

ความโลเลของสุซุมิยะ ฮารุฮิ

Live Alive

เรื่องสบายๆ ในวันเทศกาลงานโรงเรียนในเดือน 11 ที่ไม่มีสิ่งผิดปกติหรือคำสั่งใหม่ของฮารุฮิ รวมทั้งไม่มีข้อโต้แย้งที่เด่นชัดเกิดขึ้นในตอนนี้

Asahina Mikuru's Adventure Episode 00

เป็นผลงานของหนังที่ทำในเล่ม 2 โดยผ่านการตัดต่อเรียบร้อย และไม่มีเบื้องหลังการถ่ายทำ เรื่องของนักเดินทางข้ามกาลเวลาในคราบของสาวน้อย ต้องปกป้องชายหนุ่มผู้มีพลังจิต จากเอเลี่ยนสาวผู้ชั่วร้าย...

Charmed at First Sight LOVER

ช่วงก่อนวันปีใหม่ เพื่อนสมัยม.ต้นของ Kyon ติดต่อมาหาเขา โดยเขาอยากจะสารภาพรักกับสาวคนหนึ่งในกองพล SOS ..... นากาโตะ ยูกิ !! ดูเหมือนจะไม่ใช่แค่เรื่องรักๆ ธรรมดาซะด้วย

Where did the Cat Go?

หลังเหตุการณ์ Snow Mountain Syndrome ช่วงวันปีใหม่ที่พักอยู่บ้านพักตากอากาศ กองพล SOS ได้เล่นเกมปริศนาของโคอิสึมิกับพรรคพวก ว่าแต่เจ้าแมวที่พามาด้วย (ชามิเซ็น) หายไปไหนกัน .....

The Melancholy of Asahina Mikuru

หลังช่วงปีใหม่ มิคุรุ นัดเจอกับ Kyon ในเมือง นี่เป็นการนัดเดทครั้งแรกหรือภารกิจใหม่ของนักเดินทางข้ามกาลเวลากันแน่...!?

### [แก้] Volume 7 - The Intrigues of Suzumiya Haruhi

ความเจ้าเล่ห์ของสุซุมิยะ ฮารุฮิ

[Prologue]

จากบทเรียนหลายอย่างที่ได้รับในช่วงปีใหม่ พอกลับมาถึงบ้าน ถึงคราวของ Kyon ที่ต้องทำสิ่งที่ค้างคาไว้ในอดีตให้จบสิ้นเสียที...

[เรื่องหลัก]

หลังปีใหม่ 1 เดือน Kyon พบมิคุรุที่มาจาก 8 วันข้างหน้า เธอบอกถูกบังคับให้ย้อนเวลาโดย Kyon ในอนาคตซึ่งเธอไม่ทราบเหตุผลเลย จะเกิดอะไรขึ้นในอีก 8 วัน ที่กำลังจะถึงกัน ?

### [แก้] Volume 8 - The Indignation of Suzumiya Haruhi

ความเคืองขุ่นของสุซุมิยะ ฮารุฮิ

Editor in Chief - Straight Ahead!

สภานักเรียนเก่าอาจไม่เคยยุ่งกับชมรมที่ไม่ได้รับอนุมัติอย่าง SOS แต่สภานักเรียนใหม่ที่มีประธานหัวแข็งนี้ ตั้งใจจะยุบชมรมที่ไม่มีกิจกรรมใดๆ ในรอบปีที่ผ่านมา คือ ชมรมวรรณกรรม ซึ่งเป็นฐานที่ตั้งของกองพล SOS งานนี้เดือดร้อนทั้งฮารุฮิและสมาชิกทั้ง 4 ซึ่งต้องหาวิธีปกป้องฐานทัพของกองพลอยู่รอดได้

Wandering Shadow (รอข้อมูลเพิ่มเติม)

### [แก้] Volume 9 - The Dissociation of Suzumiya Haruhi

การแบ่งแยกของซุซุมิยะ ฮารุฮิ

การถ่ายทำเรื่อง "การตอบโต้ของนากาโตะ ยูกิ Episode 00" และความไม่พอใจโดยไม่ทราบสาเหตุของฮารุฮิ ช่วงท้ายของเล่มเป็นการพบกันอีกครั้้งกับซาซากิหญิงสาวที่เคยคบหากิน Kyon ในช่วงม.ต้น กับความลับที่คาดไม่ถึงของเธอ อีกทั้งตอนนี้ยังเผยโฉมตัวละครใหม่และตัวละครจากเล่ม 7 มาจับกลุ่มที่มีความเห็นต่างจากกลุ่ม SOS และอาจเป็นศัตรูกับกองพัน SOS ในอนาคต

### [แก้] Volume 10 - ..... of Suzumiya Haruhi

(กำหนดออกหลังเล่ม 9 เล็กน้อย) ชื่อตอนประมาณว่า "การแบ่งแยกของฮารุฮิ" คาดว่ามาจากเหตุการณ์ในเล่ม 9 ที่ทำให้ฮารุฮิอารมณ์แปรปรวน จนเกิดการแบ่งภาคขึ้น .......

## [แก้] ตอนพิเศษที่ไม่มีการรวมเล่ม

### [แก้] Haruhi Theater

(ลงนิตยสาร Sneaker)

ผู้กล้าฮารุฮิ นักรบ Kyon นักบวชมิคุรุ จอมโจรยูกิ และนักดนตรีโคอิสึมิ ....... กลุ่มผู้กล้า (จอมปลอม?) ที่ถูกขอร้องให้ไปช่วยเหลือเจ้าชาย - เจ้าหญิงในโลกแฟนตาซี

### [แก้] Someday in the rain

(ลงในอนิเมะตอนที่ 9 ในลำดับของ TV, ตอนที่ 14 ในลำดับของ DVD)

เหตุการณ์ต้นเดือนธันวาคม ช่วงสบายๆ สงบสุขในช่วงหน้าหนาวแต่กับแฝงเรื่องราวและเชื่อมต่อกับสถานการณ์สำคัญอย่างคาดไม่ถึง

## [แก้] แหล่งข้อมูลอื่น

- เว็บไซต์อย่างเป็นเทางการของนิยาย ((ญี่ปุ่น))
- เว็บไซต์อย่างเป็นทางการของอะนิเมะ ((ญี่ปุ่น))
- ละครวิทยุ ซุซุมิยะ ฮารุฮิ ((ญี่ปุ่น))
- เว็บไซต์ของผู้วาดภาพประกอบ ((ญี่ปุ่น))
- โครงการแปลนิยาุยชุด ซุซุมิยะ ฮารุฮิ โดยผู้ติดตามนานาชาติ ((อังกฤษ))
- ((ไทย)) เว็บไซต์ผู้ติดตามผลงานเรื่อง ซุซุมิยะ ฮารุฮิ ในประเทศไทย

| ซุซุมิยะ ฮารุฮิ (นิยาย) เป็นบทความเกี่ยวกับ การ์ตูน ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น ข้อมูลเกี่ยวกับ ซุซุมิยะ ฮารุฮิ (นิยาย) ในภาษาอื่น อาจสามารถหาอ่านได้จากเมนู ภาษาอื่น ด้านซ้ายมือ

ดึงข้อมูลจาก "http://th.wikipedia.org../../../%E0%B8%8B/%E0%B8%B8/%E0%B8%8B/%E0%B8%8B%E0%B8%B8%E0%B8%8B%E0%B8%B8%E0%B8%A1%E0%B8%B4%E0%B8%A2%E0%B8%B0_%E0%B8%AE%E0%B8%B2%E0%B8%A3%E0%B8%B8%E0%B8%AE%E0%B8%B4_%28%E0%B8%99%E0%B8%B4%E0%B8%A2%E0%B8%B2%E0%B8%A2%29.html".

หมวดหมู่: บทความเกี่ยวกับ การ์ตูน ที่ยังไม่สมบูรณ์ | การ์ตูนญี่ปุ่นแนวเซเน็น | นิยายวิทยาศาสตร์

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- English